Kampuni ya Rockport
Kampuni ya Rockport ni kampuni ya kutengeneza viatu iliyo na makao yake katika eneo la Massachusetts. Ilianzishwa huko Marlborough, Massachusetts katika mwaka wa 1971 na Saul na Bruce Katz, kampuni hii inaendelea kutengeneza viatu na huendesha maduka nchini Marekani na nchi 66 duniani kote. Kampuni hii ilinunuliwa na kampuni ya Reebok katika mwaka wa 1984. Hivi sasa,kampuni zote mbili zinamilikiwa na kampuni kubwa ya Ujerumani ya Adidas. Kampuni ya Rockport ,hivi sasa, ina makao yake mjini Canton, Massachusetts, katika makao makuu ya Reebok.
Regent International Hotels
Regent International Hotels ni hoteli za anasa, ambazo ni sehemu ya Kampuni ya Carlson, ambayo inasimamia hoteli tisa nchini Asia, Marekani na Ulaya.
Ilianzia nchini Hong Kong mwaka 1970, na katika miaka ya 1990 Regent ilikuwa sehemu ya hoteli ya Four Seasons hadi 1997, wakati iliponunuliwa na Kampuni ya Carlson. Baada ya hapo, hoteli kadhaa zimebadilishwa majina kutoka Regent na kuwa Four Seasons. Baadhi ya hoteli kadha bado zinasimamiwa na Four Seasons Group. Mnamo Machi 2006 Carlson iliungana na Seven Seas Cruises zamani na Regent International Hotels na kuwa Regent Seven Seas Cruises.